
DĖL LIETUVOS RESPUBLIKOS ĮSTATYMO PROJEKTO


Valstybinė duomenų apsaugos inspekcija, išnagrinėjusi Jūsų pateiktą Lietuvos Respublikos elektroninio parašo įstatymo 2 ir 4 straipsnių pakeitimo ir papildymo įstatymo projektą (toliau – Projektas), pagal kompetenciją pastabų ir pasiūlymų jam neturi.
Pastebėtina, kad Projekto 2 straipsnio 4 dalimi Lietuvos Respublikos elektroninio parašo įstatymo 4 straipsnis papildomas nauja 10 dalimi, kuri numato, kad „Sertifikato su asmens kodu gali būti reikalaujama tik tais atvejais, kai reikia nedelsiant ir betarpiškai patvirtinti arba nustatyti pasirašančio asmens tapatybę.“ Svarstytina, ar pateikta formuluotė praktikoje nesukels nesklandumų, kadangi lieka neaišku, kokiais atvejais bus galima reikalauti sertifikato su asmens kodu, o kada ne.


Direktorius					              dr. Algirdas Kunčinas

